
Disgrifiad Swydd

CYFARWYDDIAETH:	Addysg, Blynyddoedd Cynnar a Phobl Ifanc 

ADRAN:	Grŵp Blynyddoedd Cynnar a Phobl Ifanc  

SWYDD:	Rheolwr Strategaeth, Partneriaethau a Gweithrediadau Blynyddoedd Cynnar

GRADD Y SWYDD:		GR14

YN ATEBOL I'R:	Rheolwr Grŵp – Blynyddoedd Cynnar a Phobl Ifanc


DIBEN Y SWYDD:   
Darparu arweinyddiaeth strategol, cydlynu a goruchwyliaeth weithredol ar draws portffolio gwasanaeth Blynyddoedd Cynnar Pen-y-bont ar Ogwr – gyda ffocws penodol ar bartneriaethau, ehangu Dechrau’n Deg, seilwaith a chyflawni systemau integredig. Bydd deiliad y swydd yn rheoli'r arweinwyr ar gyfer partneriaethau a phrosiectau, strategaeth ddigonolrwydd a phrosesau busnes – gan sicrhau cysondeb ar draws y swyddogaethau hyn.
Goruchwylio adeiladau ac iechyd a diogelwch ar draws ystad y Blynyddoedd Cynnar, ac arwain y gwaith o gynllunio cyfalaf a seilwaith i gefnogi Dechrau'n Deg a datblygiadau eraill ym maes gwasanaethau Blynyddoedd Cynnar. 
Bydd deiliad y swydd yn gweithio'n agos gyda'r Rheolwr Addysg Gynnar a Gofal Plant i sicrhau cysondeb gwasanaeth effeithiol.

PRIF GYFRIFOLDEBAU A GWEITHGAREDDAU:

· Arwain ar ddatblygu a chyflawni strategaeth blynyddoedd cynnar a gweithredol Pen-y-bont ar Ogwr, gan gysoni cynllunio, seilwaith a systemau ag anghenion lleol a blaenoriaethau a pholisïau cenedlaethol a sicrhau bod datblygiadau blynyddoedd cynnar yn cael eu hategu gan fframweithiau a deddfwriaeth berthnasol.
· Darparu goruchwyliaeth lefel uchel o'r strategaethau digonolrwydd gofal plant a datblygu'r gweithlu, gan sicrhau bod casglu a dadansoddi data effeithiol yn llywio cynlluniau sy'n cyd-fynd â thueddiadau demograffig, galw lleol ac amcanion strategol.
· Gan ddefnyddio rhagolygon a ysgogir gan ddata, arwain y cynllunio strategol ar gyfer ehangu Dechrau'n Deg a goruchwylio a chydlynu ei gyflawni, gan sicrhau bod modelau seilwaith, staffio a gwasanaeth yn eu lle i fodloni gofynion lleol a gofynion Llywodraeth Cymru.
· Ar y cyd â'r Tîm Cymunedau Dysgu Cynaliadwy, arwain ar brosiectau cyfalaf blynyddoedd cynnar, gan gynnwys datblygiadau adeiladau newydd, estyniadau, adnewyddu a symudiadau a sicrhau ymgynghori, cynllunio a llywodraethu rhaglenni priodol ar draws yr holl fentrau sy'n gysylltiedig â seilwaith. 

· Arwain ar sicrwydd iechyd a diogelwch, yn unol â pholisïau corfforaethol a gofynion deddfwriaethol, ar draws yr holl adeiladau o fewn y portffolio blynyddoedd cynnar, gan gynnwys Dechrau'n Deg ac adeiladau eraill a ddefnyddir ar gyfer gwasanaethau blynyddoedd cynnar, gan sicrhau cydymffurfiaeth â chyfrifoldebau statudol, gan gynnwys asesiadau risg, archwiliadau safleoedd a chynllunio gweithredu.
· Gweithredu fel cyswllt strategol allweddol ar gyfer Llywodraeth Cymru, Bwrdd Iechyd Prifysgol Cwm Taf Morgannwg a phartneriaid y trydydd sector mewn perthynas â chynnal a chryfhau partneriaethau, sicrhau cydweithredu amlasiantaeth a chefnogi dull system gyfan o ran gwasanaethau integredig ar gyfer plant a theuluoedd blynyddoedd cynnar.
· Sicrhau bod prosesau gweithredol (fel derbyniadau Dechrau’n Deg, llwybrau defnyddwyr gwasanaethau a gwefan y Gwasanaeth Gwybodaeth i Deuluoedd) yn effeithlon, yn cydymffurfio â'r gyfraith ac yn hawdd eu defnyddio.
· Sicrhau bod prosesau busnes a gweinyddu mewnol yn effeithlon, yn hawdd eu defnyddio ac yn cael eu deall yn dda.
· Darparu briffiadau, adroddiadau a chyngor strategol i uwch swyddogion, aelodau a Llywodraeth Cymru, yn ôl yr angen, a chynrychioli gwasanaeth blynyddoedd cynnar Pen-y-bont ar Ogwr mewn fforymau awdurdod lleol allweddol, cyfarfodydd craffu a grwpiau polisi rhanbarthol a chenedlaethol.

DYLETSWYDDAU CYFFREDINOL

Iechyd a Diogelwch
Cyflawni'r rolau a'r cyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel sy'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.
GWIRIAD COFNODION TROSEDDOL 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).
Manyleb y Person
Rheolwr Strategaeth, Partneriaethau a Gweithrediadau Blynyddoedd Cynnar
Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	
Priodoleddau

	
Gofynion
	
Hanfodol
	
Dull Gwerthuso / Profi

	Cymwysterau, Addysg a Hyfforddiant 
	· Addysg i lefel gradd mewn maes perthnasol neu'n gallu dangos cymhwysedd drwy brofiad sylweddol yn y sector 
· Tystiolaeth o ddatblygiad proffesiynol parhaus mewn meysydd cysylltiedig, fel arweinyddiaeth, cynllunio gwasanaethau neu reoli newid
· Cymhwyster rheoli prosiectau ffurfiol, fel PRINCE2
	Ydy




Ydy

	Cyflwyno Tystysgrifau Cymwysterau gwreiddiol a ffurflen gais. 

	Gwybodaeth a Phrofiad

























Gwybodaeth a Phrofiad (parhad)
	· Profiad arweinyddiaeth helaeth mewn rôl Blynyddoedd Cynnar, Gwasanaethau Plant neu Addysg.
· Gallu amlwg i reoli prosiectau cymhleth ac arwain rhaglenni amlasiantaeth.
· Profiad o reoli neu oruchwylio prosiectau cyfalaf
· Profiad o ddatblygu, goruchwylio a sicrhau effeithiolrwydd systemau busnes gweithredol
· Dealltwriaeth gadarn o ddatblygiadau a dyletswyddau statudol ym maes polisi blynyddoedd cynnar cenedlaethol, gan gynnwys ehangu Dechrau'n Deg a dyletswyddau digonolrwydd gofal plant
· Profiad llwyddiannus o ddefnydd effeithiol o offer a phrosesau cynllunio busnes a rheoli prosiectau.


· Ymwybyddiaeth o ddeddfwriaeth a chyfrifoldebau iechyd a diogelwch mewn perthynas ag adeiladau'r sector cyhoeddus
· Gwybodaeth a phrofiad amlwg o feithrin a rheoli perthnasoedd â rhanddeiliaid.

Ydy
	Cyfweliad, ffurflen gais a phroses ddethol. 
























Cyfweliad, ffurflen gais a phroses ddethol. 


	Sgiliau a Rhinweddau 
Personol




























	· Gallu rheoli ffrydiau gwaith lluosog a bodloni terfynau amser.
· Sgiliau cyfathrebu a rhyngbersonol gwych – gallu dylanwadu ar randdeiliaid ar bob lefel a meithrin perthnasoedd â nhw.
· Sgiliau dadansoddi cryf, gan gynnwys y defnydd effeithiol o ddata i lywio cynllunio a gwneud penderfyniadau
· Gallu ysgrifennu adroddiadau, briffiadau ac achosion busnes clir a chryno.
· Yn ymrwymedig i wella canlyniadau i blant a theuluoedd drwy systemau blynyddoedd cynnar integredig.
· Gwydn, hunangymhellol ac yn gallu gweithio gyda lefelau uchel o annibyniaeth
· Yn gallu addasu ac yn canolbwyntio ar atebion yn wyneb her neu newid
· Ymrwymiad i degwch, cynhwysiant a darparu gwasanaethau hygyrch
· Sgiliau gweithredol, cynllunio a rheoli risg cryf.
· Gallu cyfathrebu drwy gyfrwng y Gymraeg
	Ydy

Ydy
	Cyfweliad, ffurflen gais a phroses ddethol. 
















image1.jpeg
Bridgend County Borough Council
Cyngor Bwrdeistref Sirol Pen-y-bont ar Ogwr

..  Www.bridgend.gov.uk





